નવી દિલ્હી : અસહિષ્ણુતા મુદ્દે ચર્ચા વચ્ચે વડાપ્રધાન નરેન્દ્ર મોદીએ આજે રાજ્યસભામાં જણાવ્યું હતું કે ‘અત્યાચાર’નું કોઈ પણ કૃત્ય સમાજ તથા દેશ માટે ‘કલંક’ છે અને તેની ‘વેદના’નો દરેકને અનુભવ થવો જોઈએ. તેમણે કહ્યું કે દેશને આગળ લઈ જવા માટે એકતા અને સંવાદિતા જ એકમાત્ર માર્ગ છે. તેમણે જણાવ્યું હતું કે સવાસો કરોડ ભારતીયો પૈકી કોઈની પણ દેશભક્તિ માટે શંકા કરી શકાય નહીં અને કોઈએ પણ ‘દેશભક્તિનું પ્રમાણપત્ર’ રજૂ કરવાની જરૂર નથી.